
[image: image]

THE EXPLORERS

By

Kirsten Nimwey

TAGALOG EDITION

THE EXPLORERS

Copyright © 2014 by Kirsten Nimwey

Smashwords Edition

Copyright covers all story, characters, and designs by the author.

Cover design: Kirsten Nimwey

Smashwords Edition, License Notes

This ebook is licensed for your personal enjoyment only. This ebook may not be re-sold or given away to other people. If you would like to share this book with another person, please purchase an additional copy for each recipient. If you’re reading this book and did not purchase it, or it was not purchased for your use only, then please return to Smashwords.com or your favorite retailer and purchase your own copy. Thank you for respecting the hard work of this author.

Table of Contents

Chapter 1 - Prologue

Chapter 2 - The Beginning

Chapter 3 - A Nightmare

Chapter 4 - The Young Mortal

Chapter 5 - The Journey

Chapter 6 - Isidra

Chapter 7 - Bondore

Chapter 8 - The Training

Chapter 9 - Shingue

Chapter 10 - The Impostor

Chapter 11 - Worries

Chapter 12 - Divine Stone

Chapter 13 - Enemies

Chapter 14 - Travelers

Chapter 15 - Escape

Chapter 16 - Room 1908

Chapter 17 - A Friend

Chapter 18 - Famous

Chapter 19 - The Welcome

Chapter 20 - Three Stones

Chapter 21 - Explorers

Chapter 22 - The Experiment

Chapter 23 - The Restaurant Servers

Chapter 24 - The Tests

Chapter 25 - Second Test Part 1

Chapter 26 - Second Test Part 2

Chapter 27 - Rest

Chapter 28 - The Final Test Part 1

Chapter 29 - The Final Test Part 2

Chapter 30 - The New Explorers

Chapter 31 - Welcome Party

Chapter 32 - The Truth

Chapter 33 - The Visit

Chapter 34 - Twins Of Fate

Chapter 35 - In Hunsterdam

Chapter 36 - Journey To Bondore

Chapter 37 - The Pioneer

Chapter 38 - Prince Maximus

Chapter 39 - Deity And Peace

Chapter 40 - Wielders

Chapter 41 - Percy And Tadteo

Chapter 42 - Expland

Chapter 43 - The Hydra Lord

Chapter 44 - Sacrifice

Chapter 45 - New Leader Part 1

Chapter 46 - New Leader Part 2

Chapter 47 - The Report

Chapter 48 - The New Ally - 1

Chapter 49 - The Wild Butterfly

Chapter 50 - Attack

Chapter 51 - Birth Of Evil

Chapter 52 - The Fall Guy

Chapter 53 - Dark Beast

Chapter 54 - The New Ally - 2

Chapter 55 - The Kidnap

Chapter 56 - Black Curse Part 1

Chapter 57 - Black Curse Part 2

Chapter 58 - Reinhardt’s Fear

Chapter 59 - Dark Mission

Chapter 60 - The Rescue Part 1

Chapter 61 - The Rescue Part 2

Chapter 62 - Uh-Ohhh...

Chapter 63 - Big Problem

Chapter 64 - Home

Bonus Chapter - Extras

The Explorers: King Maximillian Excerpt

	[image: ]
	 	[image: ]


[image: ]

1 PROLOGUE

Explorers, ang isa sa mga napiling grupo ng mga magagaling na mandirigma sa buong kalawakan ay nandirito upang tulungang ibalik muli ang katahimikan at ang normal na takbo ng buhay sa mundong ibabaw. Ang mahusay at magagaling na grupong ito ay nahahati sa tatlong antas: Una ang Ultimate Explorer (UE), ang pinakamababang antas. Ikalawa ang Extreme Ultimate Explorer (EUE), at ang pangatlo at siyang pangarap ng mas nakararaming Explorers na siya ding pinakamataas na uri sa lahat... ang Dragon Divinity Explorer (DDE). Bukod sa Explorers, ang mga piling  mandirigma ay tinatawag rin na mga “Wielders”.

AYON SA MATANDANG KUWENTO, ang mga Explorers ay hindi lang basta Explorers lamang. Sila ang pinaniniwalaan ng mga tao bilang mga alagad, tagapangalaga, tagapaglingkod, at piling mandirigma ng pinakahari’t panginoon ng buong mundo. Upang maging isang Explorer ang isang mandirigma, kailangan muna nitong malampasan ang lahat ng mga pagsubok at magkamit ng kahit isa sa mga nawawalang kapangyarihan na kung tawagin ay “Sacred Item” o ang sagradong bagay, at siya ay magiging isa nang Explorer na nabibilang sa pinakamababang antas (sa UE muna ito mag-uumpisa) at tatawaging “Wielder”. 

Ang “Sacred Item” ay may dalawang uri ng bato: ang Divine Stone, na may kapangyarihan ng isang elemento at may lakas na tinataglay. Binubuo ng labing-apat na mga magkakaibang elemento ang mga bawat bato ng Divine Stones: Holy, Earth, Time, Poison, Lightning, Deity, Fire, Darkness, Light, Trinity, Air, Ice, Water, at Gravity. Isang Divine Stone sa bawat elemento. Samantalang ang Magic Stone, na isa pang uri ng Sacred Item ang siyang may kapangyarihan ng mahika o “magics”. Binubuo naman ng mahigit sa isandaan ang bilang ng mga ito, ngunit mas mahihina naman ang tinataglay na kapangyarihan nito kaysa sa mga Divine Stones. Ngayon, ang dalawang uri ng sagradong bato ay dating pagmamay-ari at kapangyarihan ng kaisa-isang panginoon ng lahat ngunit pinakawalan niya ang mga ito, hanggang sa nagbagong-anyo bilang mga bato (Sacred Items). Bakit nga ba pinakawalan ng isang diyos ang kanyang mga kapangyarihan at paano sila nagbagong-anyo bilang mga “Sacred Items”? Narito at alamin natin ang kasaysayan patungkol sa pananakop ng mga diyos at diyosa sa kaisa-isang hari’t panginoon ng buong kalawakan na si Haring Jethro:

Noong unang panahon, nag-away-away ang dating mga diyos at diyosa, hayop, at halimaw dahil sa matinding inggit sa mga kakaibang kapangyarihan na itinataglay ng kanilang hari’t panginoon ng lahat na si Haring Jethro. Pagkatapos, nainggit din ang isang halimaw sa diyos dahil hawak rin nito ang buong kalawakan, bukod sa napakarami niyang kapangyarihan na binubuo ng mga labing-apat na elemento at mahigit isandaang mga mahika.

Bunsod ng matinding inggit, nag-isip ng masamang balak ang halimaw at ninais nito na agawin ang kapangyarihan at kalawakan upang mapasakanya ito, maging ang lahat ng mga kapangyarihan ng haring diyos. Dahil dito ay tinawag niya ang iba pang mga diyos at diyosa na naiinggit din sa hari at palihim silang nagtipun-tipon. Sinabi ng halimaw na sasakupin nila ang kaharian ng haring diyos at pilit na aagawin rin ang lahat ng kanyang pag-aari.

“Ano? Magagawa mo bang sakupin ang kaharian ni Haring Jethro at nakawin ang lahat ng ubod ng daming mga kapangyarihan niya?” tanong ng isang diyosa.

“Oo! At nais ko ring mapasaakin ang mundo,” sagot ng halimaw. “Nais ko ring maging pinakadiyos ng buong kalawakan!” at humalakhak ito ng malakas.

“Kung iyon lang ang iyong kadahilanan kaya ka humihingi ng tulong sa amin upang mapasaiyo lang ang lahat ay hindi ka namin matutulungan!” pasinghal na sagot ng diyosa. “Kung ganoon, hindi rin naman pala mapapasaamin eh!”

Sumama ang loob ng halimaw.

“Di ba iyon din ang pangarap namin? Gusto rin naming maging pinakadiyos ng lahat na tulad niya! Tapos, sosolohin mo lang?”

“‘Wag na, hindi ka nami matutulungan.”

Sumama pa lalo ang loob ng halimaw, ngunit nais talaga nitong makuha ang lahat kaya gumawa na lamang siya ng palusot.

“O, eh di ‘pag nasakop na natin ang kanyang kaharian at nakuha ang lahat ng kanyang kapangyarihan... eh di saka natin paghati-hatiang lahat!” pasinungaling na wika ng halimaw.

Dahil sa nais rin ng mga diyos at diyosa na maangkin ang lahat, pumayag agad sila na sumama sa halimaw. Ayon sa halimaw ay paghahati-hatian raw nila ang lahat: elemento, mahika, mundo, at kalawakan. Daglian, sila ay mabilis na lumusob papunta sa kaharian ni Haring Jethro na nuon ay masayang nagmamasid sa di kalayuan.

Masayang pinagmamasdan ni Haring Jethro mula sa kanyang balkonahe ang kanyang kaharian na nasa ligtas na kalagayan. Masayang nagsasalu-salo ang mga iba’t-ibang uri ng  nilalang. Lingid sa kanilang kaalaman ang nakaambang panganib sa kanilang kasayahan. Ang mga bantay at mandirigma ng haring diyos ay tahimik na nagmamatyag sa kanyang mapayapang kaharian.

Gabi na ng marating ng grupo ng halimaw ang kaharian ni Haring Jethro. Matiyaga silang nag-abang ng tamang pagkakataon upang sumalakay. Ang pagtitipon sa kaharian ay patuloy na nagaganap, at sa gitna ng kanilang kasiyahan ay biglang lumusob ang mga kalaban. Sa isang iglap, sinakop ng grupo ng halimaw ang kaharian ni Haring Jethro. Dahil sa bilis ng pangyayari, walang nagawa ang mga mandirigma ng haring diyos dahil pinagtulung-tulungan na sila ng mga diyos at diyosa. Kahit mahihina lamang ang mga kapangyarihan ng mga diyos ay nagawa pa rin nilang sakupin ang mga ito. Marami ang namatay sa mga tagapagtanggol at mandirigma ng kaharian, at ang natira na lamang ay ang haring diyos pati na ang ilan niyang mga mandirigma.

“Mahal naming diyos,” wika ng halimaw. “Ngayong nasa kamay ka na namin, isuko mo sa amin ang lahat ng mga kapangyarihan mo at kung hindi... mamamatay ka!”

“Hindi maaari!” matigas na sagot ng hari. “Masama ka’t isa kang halimaw!”

“Halimaw?”

“Oo!”

“Bakit? Hindi ba maaaring mamuno ang isang halimaw na katulad ko sa mundong ito?”

“Hindi! Ang isang katulad mo ay walang puwang na mamuno, gagawa ka lamang ng kasamaan at ipapahamak mo ang sanlibutan.”

Lumingon ang halimaw sa mga diyos at diyosa na nuon ay nairita sa sagot ng hari. “Ngayon na ang panahon upang kayo ay magsalita. Magsalita kayo!” ang pasigaw na utos ng halimaw.

Nagsalita nga ang isang diyosa. “Paano naman kami mahal na hari? Mga diyos din kami. Hindi kami maligaya sa mga kapangyarihan namin... Masyadong mahihina at mga walang silbi sa mundo!”

“Hindi ba kayo nasisiyahan sa mga biyayang natatanggap ninyo?” tanong ng hari. ”Hindi ba, dapat tayo ang nagtutulungan at hindi ang halimaw na ‘yan?”

Sinampal ng diyosa ang kanilang hari.

“Tumigil ka, kailangan namin ang kapangyarihan mo! Kung hindi mo ibibigay, buhay mo at buhay ng mga nakaligtas mong mandirigma ang magiging kapalit, Jethro!”

“Tandaan mo,” sabi ng halimaw. “Nag-iisa ka na at wala nang iba pang matatawagan pa. Wala ka nang iba pang malalapitan kundi ang mga tanging tao na lamang na naniniwala sa ‘yo! Papatay kami ng isa sa mga nakaligtas mong mandirigma sa loob ng limang minuto mong pagtanggi. At kami na rin ang tatapos sa buhay mo, gwahahaha!!!”

Walang nagawa ang sugatang hari. Para na rin sa kaligtasan ng kanyang mga mandirigma ay isinuko na nga niya ang lahat ng kanyang mga kapangyarihan sa mga diyos at diyosa. Ngunit, palihim siyang nagtago ng isang malakas niyang kapangyarihan para sa sarili.

Nagdesisyon ang grupo ng halimaw na huwag nang saktan ang haring diyos pati na rin ang kanyang mga nakaligtas na mandirigma, kaya iniwan na lang nila itong sugatan kasama ang wasak na niyang kaharian. Umiyak si Haring Jethro dahil sa labis na lungkot at panghihinayang. Nawala na ang kanyang mga kapangyarihan pati na rin ang kanyang kaharian.

Ngunit ang grupo ng halimaw ay hindi pa rin nasiyahan sa mga kapangyarihang kinuha nila mula sa hari. Nag-aagawan sila. Ayaw ng isa ang  kapangyarihan na para sa kanya, ayaw din ng isa ang elementong ibinigay sa kanya. Bakit ganoon? Kahit nasa kanila na nga ang lahat... ay hindi pa rin sila nakukuntento?

Nagalit ang halimaw sa mga sunud-sunod at walang katapusang sigawan at awayan, kaya nagalit ito sa ingay at nagsabi:

“Kung hindi kayo magsisitigil at pag-aawayan n’yo lang ang mga kapangyarihang napunta sa inyo,” galit na umpisa ng halimaw. “Ibalik n’yo na lang ang lahat ng mga iyan sa akin! Walang sino man ang maaaring pumigil sa kagustuhan ko, maliwanag?!”

“Hinde! Tinulungan ka naming makuha ito!”

Tumawa ang halimaw. “Mga bobo, napakadali n’yo talagang lokohin ano?!”

“Anong ibig mong sabihin?”

“Hindi ko na kailangan ang sino man sa inyo,” paturong sagot ng halimaw at mabilis nitong kinuha ang lahat ng mga kapangyarihang nakuha nila kay Haring Jethro. “Ngayong nasa akin na ang lahat ng mga kapangyarihan at ako na ang magiging pinakadiyos ninyo, iniuutos ko na lumuhod kayo sa harapan ko!”

“I-Isa kang manloloko!”

“Gwahaha, hindi n’yo ako mapipigilan, nasa akin na rin ang lahat ng mga elemento ko!”

Sinubukang lumaban ng mga diyos at diyosa. At dahil isa na ngang diyos ang halimaw at nasa kanya na ang kapangyarihan, natalo niya ang mga ito ng walang kahirap hirap. Namatay ang ibang diyos, samantala marami rin ang nasugatan ng malubha at pagkatapos ay ginamit ng halimaw ang elemento ng kadiliman (Darkness) sa mga kaluluwa. Napunta ang mga kaluluwa sa underworld sa ayaw man nila o sa gusto.

Sumuko ang iba. Tumawa ng malakas ang halimaw. Ngunit sa isang hindi inaasahang pangyayari ay dumilim ang ulap. Dumilim rin ang buong paligid. Mula sa makapal at itim na ulap ay lumabas si Haring Jethro na galit na galit.

“Kahit ang mga diyos at diyosa na buong pusong sumunod sa iyo ay pinagtaksilan mo rin!” galit na sa halimaw ang haring diyos.

“Hmpt, magagawa mo pa bang lumaban sa akin? Baka akala mo ay malakas ka pa rin tulad ng dati. Ngayon, kung ayaw mong sumuko, masasama ka rin sa kanila!”

“Ipaghihiganti ko sila, tanggapin mo ang galit ni Bathala!” pagalit na tugon ni Haring Jethro.

Ginamit na ng hari ang kaisa-isa niyang kapangyarihan na palihim niyang itinago... Ang elemento ng kabanalan (Holy). Dahil sa angking bilis at pagiging tunay na diyos, hindi agad napansin ng masamang halimaw ang kanyang pag-atake. Hindi nagtagal at nagapi ni King Jethro ang halimaw sampu ng kanyang mga kampon. 

“Mula ngayon, lahat ng mga kinuha mo sa akin ay mawawala na sa iyong mga kamay! Ang mga ito’y tutungo sa mundo ng mga tao at doo’y magtatago at mananatili upang hindi mo na sila matagpuan kailanman!”

Umilaw ang dibdib ng halimaw na nakakasilaw at naglabasan nga ang lahat ng mga ibat-ibang uri ng kapangyarihang kinuha niya mula sa hari. Tumakas ang mga kapangyarihan mula sa katawan ng halimaw at umalis ang mga ito patungo sa iba’t-ibang direksyon. Naghiwa-hiwalay sa kawalan at nawala na parang bula ang mga bato upang magkubli tulad ng gustong mangyari ni Haring Jethro. Pagdating sa mundo ng mga tao ay nagbagong-anyo ang mga ito at sa isang iglap ay naging mga pangkaraniwang bato na lamang. Pagkatapos ay itinago ang mga sarili na nag-anyong bato, nakihalubilo sa iba’t-ibang uri ng bato upang hindi mapansin at manatiling lihim sa mga mata ninoman. Ang lahat ng mga kapangyarihan ni Haring Jethro na nagbagong-anyo na bilang mga bato ay tinatawag nang mga “Sacred Items”, mapa-elemento man o mapa-mahika.

Tama ang haring diyos, wala na ngang naiwang mga kapangyarihan sa halimaw ni kahit isa. Dahil doon ay biglang natakot ang halimaw. Ninais niyang tumakas mula sa matinding poot at galit ngunit pinigilan siya ng hari.

“Dahil sa mga MABUTING ginawa mo sa aming mga diyos ay magiging isa ka na sa mga halimaw na mananatili sa ilalim ng lupa habambuhay, kasama ang elemento ng apoy at kadiliman na ngayon rin ay nakabaon na sa ilalim ng lupa!”

Nagpumiglas ang halimaw na makatakas sa sumpa ngunit wala na siyang nagawa at bagkus ay nawala ito na parang bula. Hindi na ito matagpuan sa kung saan-saan. Bagamat nagtagumpay ang hari sa kanyang pakikipaglaban sa halimaw, ngunit nawala na rin ang lahat ng kanyang kapangyarihan. Wala ni isa mang naiwan sa kanya kundi ang kaisa-isa niyang elemento, ang elemento na Holy Crusade.

Pagkalipas ng ilang araw ay nakaramdam na ng panghihina si Haring Jethro, dahil na rin sa kanyang mga natamong malalalim na sugat. Naramdaman niya na unti-unti nang kumakalat sa buo niyang katawan ang bagsik ng lason mula sa espada ng halimaw. Lason na kumakain sa kanyang lakas at katinuan. Nag-isip ang hari kung kanino kaya niya ibibigay ang kanyang natatanging kapangyarihan, at kung sino na rin ang susunod na magmamana ng kanyang kaharian. Hanggang sa siya’y mas lalong humina at nagdesisyon nang gumawa ng hakbang habang hindi pa huli ang lahat. Kaya inilabas na niya ang kanyang elemento ng kabanalan at nagwika...

“Banal na elemento, mula pa nung una ay hindi pa ako nakapagsabi ng kahilingan sa iyo. Bago ako mamatay at lumisan sa mundo ay maaari sanang pagbigyan mo ang aking kahilingan. Humanap ka ng taong karapat-dapat na mamahala at mangalaga sa mga elementong kauri mo. Ang taong handang tumulong at pakaingatan ang mga elementong pinakawalan ko mula sa kamay ng halimaw. Kung mangyari na ang lahat, tumakas ka na rin at magtago upang walang sinumang masamang hangarin ang makakuha sa iyo at magamit sa kabuktutan.”

Nagliwanag ang palad ng hari. Narinig ng elemento ang kanyang utos at hiling.

“Maghanap ka na ng mga taong karapat-dapat at tumakas ka na!” utos ng hari habang ang tinig niya ay unti-unting nawawala.

Matapos ang tatlong araw, pumanaw na ang hari at naging hudyat upang sumunod ang banal na elemento sa kanyang hiling. Tumakas ang elemento at buong iningatan ang sarili. Pagkatapos ay nagbagong-anyo na rin ito tulad ng mga iba pang kapangyarihan ni Haring Jethro. Ibinaon ang sarili sa ilalim ng lupa, upang doon ay manatili na lamang ng habambuhay.

Lumipas ang mahabang taon at dumating ang modernong panahon. Doon ay nagkaroon na ng mga modernong diyos at modernong kaharian na kung tawagin ay Kingdom of the Gods. Iba’t-ibang mga diyos na ang makikita dito at si Zalan na ang namamahala sa kahariang ito. Ngunit isang araw ay nabigla sila sa hindi inaasahang panauhin. May dumating na isang hindi kilalang lalaki buhat sa kung saan, na may kasuotang puting-puti na natatabingan ang mukha ng makapal na hood. Nagwika ito at nagpakilala na siya raw ang kaluluwa ni Haring Jethro. Bilang pagpupugay sa nakaputing panauhin, lahat sila ay lumuhod.

“Pagbutihin mo ang pangangalaga sa aking kaharian Zalan, at ng aking mga nawawalang elemento... Ikaw na ang hari ng lahat...”

“Ngunit, paano ko malalaman na nanganganib na ang mga kapangyarihan mo? Wala ang mga ito sa akin?”

“Alam ko Haring Zalan,” sagot ng kaluluwa ni Haring Jethro. “Matagal na silang hindi nagagamit. Kailangan nang maibigay sila sa mga taong may busilak na loob at may kakayahang humawak sa kanilang kapangyarihan!”

“Ngunit paano?”

“Dahil sa matagal na silang nakatago at nakabaon sa kawalan, naging mga sagradong bato na lamang sila at may mahihinang kapangyarihan.”

“Anong ibig mong sabihin?”

“Halimbawa, kung ang isang elemento na may kapangyarihan ng Earth ay hindi nagagamit ng napakatagal na panahon dahil sa ito’y nakatago at nakabaon, ito ay magiging isang sagradong bato na lamang...”

“May silbi pa ba iyon? Mahal na hari?”

“Oo! Kailangan natin ng mga magigiting na mandirigma na hahanap sa mga nawawalang elemento at mahika sa mundo ng mga tao. Lahat ng mga elemento at mga mahika na nakatago sa kawalan!”

“Paano?”

“Kailangan lang nating lahat ang masidhing pagtutulungan. Maging kayong mga diyos ay magtutulungan rin para maghanap ng mga taong tutuklas sa kanila upang maibalik uli sila sa tunay nilang kaanyuhan bilang mga ganap na ‘Elements’ at ‘Magics’. At kung magkakagayon, lahat ay  magagamit at mapapakinabangan na muli tulad ng panunubalik nila sa dati nilang lakas at kapangyarihan. Napakahalagang gawin ito dahil kung hindi sila babalik sa tunay na anyo sa napakatagal na panahon ay tuluyan nang mawawalan ng bisa ang kanilang kapangyarihan. At lubhang maaapektuhan ang buong kalawakan!”

“At sino naman po ang makakapagpabago sa kanila? Mukhang mahirap gawin ‘yon?”

“Wala nang iba pa ang maaaring gumawa nu’n kundi ang mga taong karapat-dapat lamang sa mga batong iyon... o maging ikaw Zalan, bilang bagong pinuno ng ating kaharian.”

“Hindi ko po maintindihan, mahal na hari... Ilang elemento po ba ang nawawala?”

“May labing-apat na elemento ang nag-transform bilang mga sagradong bato na kung tawagin ay Divine Stones. Pero hindi lang iyon ang nawawala, pati na rin ang mahigit dalawang-daang bilang ng mga mahika ko ay nawawala na rin!”

Nagulat ang lahat ng mga diyos sa sinabi ng kaluluwa. Mukhang sa tingin nila ay mahihirapan sila na gawin iyon. Ang iba’y nag-iisip. Paano nila malalaman kung saan ang mga eksaktong lugar ng mga sagradong bagay na ubod ng dami? Lalo pa’t nagbagong-anyo pa sila. Paano nga kaya?

“Wala po ba kayong kamalayan kung saan ang hinihinala ninyong lugar kung saan sila nagtatago, mahal na hari?”

“Ipagpaumanhin ninyo ngunit sadyang hindi ko alam...”

Matapos ang ilang sandali, naglaho ang nilalang at lumitaw ang maraming balahibo ng ibon sa kanyang kinatatayuan paibaba sa sahig. Magaganda ang mga balahibong lumabas mula sa kanya. May naiwang isa sa sahig at kinuha ito ng isang magandang diyosa at nag wika.

“Kaawa-awang diyos, naghirap muna bago tuluyang namatay...”

Nag-usap-usap ang mga diyos at diyosa, maging ang mga anghel at engkantada ay sumali rin sa pagpupulong. 

“Kailangan natin ng pagtutulungan,” sabi ni Zalan. “Ngunit paano?”

“Sa palagay ba natin, may makikita pa ba tayong mga... mga taong hahanap sa mga iyon?”

“Oo.”

“Ngunit hindi po tayo maaaring magtungo sa mundo ng mga tao,” sabi ng isang engkantada. “Mga diyos po tayo at hindi rin tayo maaaring makipag-usap at magpakita sa mga tao.”

“Alam ko iyon. Ngunit may iba pang paraan upang may magawa tayo.” 

Sumaba’t ang isang engkantada. “Alam ko na! May naisip po akong paraan, mahal na diyos. Bakit hindi po kami magpanggap na mga mortal na tao nang sa ganoon ay magawa naming makisalamuha sa kanila na kunwari’y mga ordinaryong tao lamang...”

Luminaw ang diwa ng mga diyos. Mukhang nabuhayan sila ng pag-asa.

“Tama ang engkantada ng bituin, magpapanggap kami bilang mga ordinaryong tao. Baka nakalilimutan n’yo na, kaming mga engkantada ay may kakayahang magpanggap bilang tao! Dalhin n’yo po kami sa ibaba mahal na hari... at kami rin po ang magdadala ng magandang balita sa inyo.”

“Tama ka,” wika ni Zalan. “Ngunit ano ang gagawin ninyo kung sakaling malaman ng mga tao na...”

“Huwag po kayong mag-alala mahal na panginoon,” sagot ng engkantada. “Matatalino ang mga engkantada at mangangako po kami na hinding-hindi kami mabibigo!”

Matagal nang nangyari ang ganoon at nagpakita na nga ang mga engkantada sa mga tao at nakihalubilo sa kanila bilang mga ordinaryong tao. Humingi sila ng tulong at dahil sa awa ng ibang mga tao ay sumama silang maghanap, ngunit sila’y nabigo.

Nagdaan muli ang pinakamodernong panahon ng mundo at doon na sumibol ang grupo ng mga “Explorers”. Hinati nila sa tatlo ang grupo upang madali itong makilala ayon sa dami ng mga miyembro at nakaayos din ayon sa kanilang antas. Sa umpisa, ang lahat ng mga Explorers ay nasa mababang antas, ngunit may mga pagkakataon na may natatagpuan silang mga Magic Stones at naging DDE ang iba.

Bagama’t may mga grupo tulad ng mga Explorers na tumutulong sa kapakanan ng mga diyos at diyosa ay may mga humahadlang din sa kanila. Katulad ng mga “Pioneers”, na siyang mortal na karibal ng mga Explorers. Nariyan din ang mga “Reminescence”, na isa ring grupo ng mga malalakas na paladins at kalaban rin ng Explorers at Pioneer. 

Isang dating sikat na DDE leader ang umibig sa isang engkantada na nag-anyong ordinaryong tao lang (pero hindi nito alam na isang engkantada pala ang iniibig niya) at nagkaroon sila ng walong anak. Ang dalawa sa kanilang mga anak ay kambal samantalang ang pinakabunso ay tatlong magkakambal. Kinuha ng Reminescence ang tatlong nakatatandang anak ng engkantada dahilan iyon upang humingi ng tulong ang Explorers sa Pioneers. Bagamat isang kaaway ang Pioneers, ipinagwalang bahala iyon ng pinuno ng DDE at inisip niya ang kapakanan ng kanyang mga anak. Pumayag ang mga Pioneers sa gusto ng Explorers subalit sa kabila nito ay may maitim na balak ang grupo ng Pioneers sa pamilya ng pinuno ng DDE. Nagtagumpay ang pinagsanib na lakas upang pagtulungang talunin ang Reminescence. Natalo naman nila ang grupo at sila’y nawala, at nabawi rin ng Explorers ang tatlong anak ng engkantada. Subalit lingid sa kaalaman ng pinuno ng DDE na may mga Pioneers ang nagtungo sa kanyang pamilya upang sapilitang kunin ang apat nitong anak (kasama ang isa sa mga kinuha noon ng Reminescence). Ang natirang kambal na anak ni Isidra, na isang engkantada ay kalung-kalong niya sa loob ng kanilang bahay, pero pinasok sila ng mga Pioneers. Ang dalawang nakatatandang anak ng engkantada ay hindi na matagpuan.

“Isidra, nasa amin na ang apat mong mga anak. Kung hindi mo sasabihin kung nasaan ang iyong asawa ay marahil... Iyang natitira mong kambal ang susunod na mawawala sa iyo!”

“Utang na loob po... Mahirap lamang po kami...”

“Anong mahirap?” tanong ni Alexander, isang lider ng Pioneer. “Isang pinuno ng DDE ang asawa mo, tapos sasabihin mong mahirap lang kayo? Hindi ba, isang malaking mansyon ang bahay ninyo? Isa kang sinungaling! Ngayon, sagutin mo ang tanong ko, nasaan ang asawa mo?”

“Ano pong gagawin ninyo sa asawa ko?”

“Alam kasi naming nasa kanya na ang mga nawawalang elemento... Kukunin lang naman namin. Hindi ba siya ang lider ng Dragon Divinity Explorer?” 

“O-Opo...” sagot ng engkantada. “Pero... hindi ko po alam dahil iniwan lamang niya kami rito sa isang kadahilanan. Umalis na po siya, pero hindi na po niya sinabi sa akin kung saan siya pumunta.”

Kinuha ng isang miyembro ng Pioneer ang kambal na anak ni Isidra.

“Naku po! Huwag po ninyong idamay ang mga anak ko. S-Sige po... Sasabihin ko po... Pero hindi ko po sigurado.”

“O sige,” sagot ni Alexander. “Nasaan?”

Nagsinungaling ang engkantada. “N-Nasa... Nasa kanilang... mansyon!”

Ngumiti ang lider ng Pioneer. “Ano ang kanyang gagawin sa mansyon?”

Ang tunay na katotohanan, wala pa sa mga kauna-unahang DDE ang talagang nakakakuha na ng mga Divine Stones. May nakuha man sila, pero mga Magic Stones lang ngunit naging ganap nang mga kapangyarihan. Hindi pa mahigpit ang DDE noon, basta ba magaling lang ang isang mandirigma ay maaari nang maging ganap na DDE.

Ibinalik ng isang Pioneer ang isa sa kambal na anak ni Isidra at nagpaalam na, ngunit bago umalis ay nag-iwan ito ng isang babala:

“Kung magtutungo kami doon at hindi namin natagpuan ang asawa mo... AT nalaman ko na nagsisinungaling ka... Papatayin namin ang kambal mo! Siguro naman Isidra, baka nalilimutan mo nang patay na ang iba mong mga anak!”

Hindi na sumagot si Isidra. Nagpatuloy ito. “At kung malalaman rin namin na wala pa palang nakukuha ni isang elemento ang mga DDE na ‘yan... Tandaan mo, ang kambal mong ‘yan ang susunod na mawawala sa iyo!”

“Huwag! Huwag ninyo silang idamay. Kahit ako na lang ang mamatay, huwag lamang ang natitira kong kambal.”

Umalis na ang mga Pioneers na may kasamang halakhak. Umiyak ang kaawa-awang engkantada ngunit siya’y nagpakatatag. Matalino siya at nag-isip siya ng paraan. Itatakas na lang niya ang kanyang kambal bago sila balikan uli ng mga Pioneers. Inilagay niya sa loob ng basket ang kambal na katulad na ginawa ng ina ni Moses, pero imbis na sa dagat ay nagtungo siya sa isang papaalis na barko. Doon ay inilagay niya ang basket at nagwika:

“Maximillian, Denver... Mag-iingat kayong dalawa. Tumakas na kayo at mamuhay mag-isa. Magkapatid kayo... Tandaan ninyo, mahal na mahal naming kayo ng ama ninyo. Masakit man na tayo ay maghihiwalay ngunit wala na kaming magagawa pa kundi gawin ito para sa inyong kaligtasan. Ito na lang ang paraan... Paalam.”

Lumuha ang engkantadang ina habang hinahalikan nito ang bawat noo ng kambal, at pagkatapos ay nagsimula nang umalis ang barko. Dahil sa bigat na nararamdaman ay lalong umiyak ang engkantada nang nakalayo na ang barko sa kanyang paningin, at siya’y umalis.

TULUYAN NANG UMALIS ang barkong walang kaalam-alam na may dinadala na pala silang kambal na kung saan ang basket ay nasa lapag lamang. Tulog na tulog ang dalawang sanggol dahil sa mapayapa ang dagat at hindi maingay ang barko. Ilang oras na naglalakbay ang barko na patungong Dakar.

May disiplina ang mga tao sa barko. Halu-halo. May mayayaman, mayroong may kaya, at mayroon ring mga tao na hindi naman natin masasabing mahirap pero hindi rin naman mayaman.

Matapos ang limang oras ng paglalakbay, nakarating din ang barko sa Dakar. Naghanda na ang mga pasahero sa pagkuha ng kani-kanilang mga bagahe at pansariling gamit. Hindi pa man humihinto ang barko ay nagtatayuan na ang iba sa labis na kasabikan makababa sa lupa.

“Magsiupo po muna kayo mga kababayan at iwasan natin ang magtulakan.”

Umupo naman ang mga pasahero at nang matapos ang labinlimang minuto ay huminto na ang barko sa pier. Nagtayuan muli ang mga tao at pumila ng maayos. Nagbabaan na ang iba, ngunit mabagal naman ang iba sa pagkilos.

Nang makababa na ang lahat ng mga pasahero ay nag-umpisa nang tignan ng mga taong nangangalaga ng barko kung may mga naiwan pang pasahero. Wala na, subalit ang isa sa mga nangangalaga ng barko ay may nakitang basket. Kinuha niya ito, at pagkatapos ay dinala niya ang basket patungo sa kanilang Kapitan.

“Kapitan, may nag-iwan po ng basket dito!”

Kinuha ng Kapitan ang mabigat na basket, ngunit nagulat siya nang biglang gumalaw ang basket. Nang buksan niya ang basket, laking gulat niya nang bigla namang umiyak ang dalawang bata.

“Pambihira! K-Kaninong mga bata naman ito?”

Inutusan nito ang kanyang alalay na ipagbigay-alam at hanapin ang may-ari ng dalawang bata. Mabilis na tumakbo ang alalay ng Kapitan na dala-dala ang basket upang hanapin kaagad ang mga magulang ng kambal. Tinanong isa-isa, pero wala ni isa man ang nagsabi sa kanila na anak nila ang kambal. Bumalik ang alalay sa Kapitan.

“Ano!? Ba’t hindi mo pa binibigay ‘yan?”

“Eh Kapitan, tinanong ko na sa kanilang lahat ang tungkol dito pero wala po ang nagsabing kanila ‘to.”

“Eh anong gagawin natin diyan sa dalawang bata na ‘yan?”

Binuhat ng alalay ang isang bata. May nahulog na papel mula sa bata at tiningnan nito ang nakasulat, ngunit ang nakasulat lang ay: “Maximillian Foster, anak ni Alex Foster ng DDE...”

Tiningnan rin ng alalay ang isa pang papel na nakasulat din sa isa pang bata. “Denver Foster, anak ni Alex Foster ng DDE...”

Nang magkaganoon ay wala nang nagawa pa ang alalay kundi inuwi na lang niya ang kambal. Pero nag-antay pa muna siya ng ilang sandali kung may tatawag sa kanila na mga pasaherong nagmamay-ari sa kambal.

Wala. Wala na talagang nagparamdam pa sa kambal, walang nagmamay-ari. Inampon ng alalay ang kambal at nanatili sa kanyang bahay. Walang asawa ang alalay ngunit maligaya naman siya dahil may kasama na siya sa kanyang tahanan.

“Totoo kayang anak sila ng isang Dragon Divinity Explorer? Pero bakit nagawang iwan nila ang kambal? Kaawa-awa naman!”

Binuhay niya ang kambal at inalagaan. Makalipas ang pitong taon, lumaking masayahin ang dalawang bata, ngunit lumaki rin sa hirap. Mahirap lamang ang alalay.

Masipag naman ang dalawang bata. Tumutulong sila sa kanilang tatay-tatayan sa paghahanap ng mga makakain. Tuwang-tuwa naman ang alalay ng Kapitan. Kahit nasa barko ang alalay, nagagawa pa rin ng dalawang bata na bantayan ang kanilang bahay. Pagkatapos ay nagpasya na lamang ang alalay na tawagin sila sa pangalang “Kenji” at “Genji”, imbis na tawagin sila sa tunay nilang pangalan.

Pitong taong gulang na ang dalawang bata, pero hindi pa rin nila alam ang buong katotohanan.  Hindi sila taga-Dakar, kundi anak sila ng isang Dragon Divinity Explorer at ng isang engkantada. Gabi na nang umuwi ang ama, at masaya ang kambal dahil may inuwi itong pera at mga pagkain.

“Mga anak, may inuwi akong pasalubong para sa inyo,” wika ng alalay.

“Ano po iyan itay?” tanong ni Genji.

“Pagkain.”

“Ano pong pagkain?”

“Mga lamang dagat, hilaw pa ‘to pero lulutuin na natin.”

“Anong lamang dagat?”

Makulit na bata si Genji, kaya madalas silang mag-away ni Kenji. Tahimik naman si Kenji, at hindi madaling magalit.

“Mga umm... isda, hipon... gano’n...”

“Me dugo ba ‘yan?”

“Oo naman Genji! Bakit naman?”

“Ayoko ng dugo!”

Umiling si Kenji. Gusto sana niyang sumabat pero mukhang kabastusan naman kung gagawin niya iyon.

“Eh bakit naman? Hindi naman ako umiinom ng dugo e!”

“Kahit ako tatay!” simangot na wika ni Genji. “Hindi po ako ‘mamaw’.”

Tumawa si Kenji. “Kuya, siyempre naman, hindi tayo ‘mamaw’. Hindi natin iinumin ang dugong ‘yan. Hindi masarap ‘yan. Pero kapag niluto na natin ‘yan, wala nang dugo ‘yan.”

“Eh pa’no?” nalilito na tanong ni Genji.

“LULUTUIN NGA NATIN, BA’T BA ANG KULIT MO!”

“Matutuyo ba ‘yan? Sige nga, kung matutuyo ‘yan kuya Kenji, paano? Eh liquid ‘yan e!”

“Ganu’n ‘yon, hindi ko lang alam!”

“Weehhh... ‘Mamaw’ ka ‘ata eh!”

“HINDI NGA! Tao ako.”

Inawat na ng ama ang kambal bago pa tuluyang mag-away. Lubusang napamahal na sa matanda ang dalawang bata sa napakatagal nang panahon. Pagkatapos ay nagluto na sila ng pagkain, at habang kumakain:

“O, me nakita ka bang dugo diyan sa kinakain mo?” sabi ni Kenji.

“Heh, sinipsip mo eh!” sagot ni Genji.

“Hindi ko sinipsip!” pasigaw na sagot ni Kenji.

“Mamaw ka!”

“HINDI!”

“Ano ba mga bata, nasa harap tayo ng pagkain, respeto lamang sa harap ng pagkain...”

“Kasi po si kuya Kenji... MAMAW!”

“Hindi ‘mamaw’ ang kuya mo, Genji. Tao siya.”

“E, ba’t niya sinipsip ‘yung dugo?”

“SABING HINDI NGA AKO SUMISIPSIP NG DUGO!”

“Genji, huwag makulit, ok? Mamaya, pagkatapos kumain ay may sasabihin ako sa inyong dalawa.”

Tumahimik naman ang dalawang bata. Pagkatapos ay nagpatuloy na uli sila sa pagsasalo sa kanilang pagkain. Nang matapos na silang kumain:

“Mga anak, alam n’yo bang may sapat na akong pera na pampaaral sa inyo?”

Namilog ang mga mata ng dalawang bata. “Paanong pagpapaaral?”

“Ibig sabihin nu’n, dahil sa malaki na ang pera ko, pag-aaralin ko na kayo!”

“Ano po ba ang pag-aaral?” tanong ni Kenji.

“Iyon ang tumutulong sa isang tao upang makamit niya ang magandang kinabukasan!”

Nag-umpisang mag-aral ang dalawang bata sa isang mataas na pribadong paaralan. May mga kaya ang mga mag-aaral doon. Medyo kabado pa ang kambal dahil unang beses pa lang nila ang mag-aral. Kumpleto sa mga kagamitan sa pag-aaral ang kambal kaya wala na silang aalalahanin pa. Umaga ang pasok nila sa pribadong paaralan, subalit hindi lang ito ang paaralan ng mga mag-aaral na basta-basta na lamang mag-aaral ng mga pambatang aralin tulad na lang ng mga tamang kaugalian at pagbibilang... Hindi lang ganoon.

Ito rin ay isang fighting and defense school ng mga kabataan na gusto ring matutong lumaban at magtanggol sa sarili. Hindi pangkaraniwang tao sina Kenji at Genji dahil isang engkantada ang kanilang ina at tao naman ang tunay na ama, ngunit isang mabilis na mandirigma. Kaya ganoon na lang ang pagtataka ng kambal sa alalay kung bakit mabagal siyang kumilos at mababa pang tumalon. Kaya panay ang tanong nila sa kanilang sarili kung saan naman nila namana at nakuha ang kanilang bilis.

Dito rin sa paaralang ito ay tinuturuan nila ang mga bata na humawak ng mga defensive weapons kahit nasa murang edad pa lamang sila. Sinasanay rin silang maging matapang, subalit hindi pa rin nawawala ang kagandahang asal na itinuturo sa kanila. Hindi magkasama ang kambal sa iisang silid aralan.

“Ok class, pagkatapos ng tatlumpung minuto ng inyong defensive training ay saka ko na kayo bibigyan ng pahinga!” sabi ni Ginoong Yam, guro ni Kenji.

Nakakasunod naman si Kenji sa mga basic training sa defense. Walang problema sa kanya. Marami pa nga ang humahanga sa kanya kaya marami na rin ang napapalapit sa kanya.

May isang bata ang sobrang nahuli sa pagpasok, at nagmadali itong tumakbo patungo sa kanyang silid-aralan. Habang kasalukuyan nang tinuturo ng guro ang kagandahang asal ay saka siya pumasok.

“Magandang umaga po sa inyong lahat... Makikiraan lang po, ipagpaumanhin ninyo kung ako man ay nahuli sa pagpasok...”

Lumingon ang mga bata. Huminto si Ginoong Yam sa pagsasalita.

“Ipagpaumanhin po ninyo ako sa paghuli ko sa klase, Sir Yam...”

“Huwag kang mag-alala, sige maupo ka na.”

“Eh... M-Maraming salamat po!”

Umupo na ang bata na may lahing hapon at nginitian naman siya ni Kenji.

Pagkatapos ng moral studies ng mga bata ay binigyan na sila ni Ginoong Yam ng 30-minute break. Napansin ni Kenji ang nahuli niyang kaklase na papalapit sa kanya.

Samantala...

Hindi inaasahang sinugod ng dalawang grupo ang bahay ng inosenteng alalay. Ito ang grupo ng Pioneer at Reminescence na magkasama kahit pareho ring magkalaban. May dala silang mga baril at matutulis na sandata katulad ng mga espada, at iba pa. Nagtaas ng dalawang kamay ang alalay bilang pagsuko.

“Nandito kami upang kunin ang dalawang anak ni Alex,” wika ng lider ng Pioneer.

“A-Ano pong kambal ang inyong ibig sabihin... Ang dalawang bata po?”

“Aminin mo sa amin na kasama mo ang kambal ni Isidra!”

“Bakit po ba? Anong kailangan po ninyo sa mga bata? At paano ninyo nalamang may kasama akong kambal na anak ng DDE?”

“Nakita mo na!” wika ng lider. “Sinabi sa amin ng mga sira-ulo mong kapitbahay at mga kasama. Hah, mga madaling maloko!”

“At ano pong kailangan ninyo sa mga bata? N-Nasa paaralan po sila.”

“Nasa paaralan?” nagtatakang tanong ng lider.

“Nag-aaral po sila malapit lang mula dito. Kung gusto po ninyo na malaman kung nagsasabi ako ng totoo ay puntahan po ninyo.”

“Hindi na!” galit ang lider. “Wala akong panahon na pumunta sa isang walang kuwentang paaralan. Maghihintay na lang kami rito at baka tumakas ka pa. Eh bakit itong anak ko, kahit hindi ‘to nag-aaral ay may disiplina naman? Kahit walang guro, ako na ang nagtuturo sa kanya!”

Pinagmasdan ng alalay ang guwapong bata na anak ni Alexander na nasa tabi lang niya.

“Augustus, kailangan mo pa bang pumasok sa isang paaralan upang matuto? Hindi ba, kahit walang paaralan sa mundong ito, basta ako’y nandirito ay ako ang magtuturo sa iyo upang matuto? Akira?!”

“OPO!” sagot ng bata na kasingtanda lang ng kambal.

Hapon na nang umuwi ang kambal. Pagkatok nila sa pintuan ay bigla na lang silang tinutukan ng mga Reminescence.

“Ahh! Ano pong ibig sabihin nito ama?” tanong ni Genji.

“Mga anak pasensya na... Panahon na upang malaman ninyo ito mula sa akin. Sasabihin ko na ang buong katotohanan... H-Hindi ko kayo tunay na mga anak!”

Nagulat ang kambal. “Hindi! Hindi po totoo iyan, anak po ninyo kami.”

“Ayaw n’yo bang tanggapin ang buong katotohanan?” tanong ni Erasmus, isang Golden class at sentinel ng Reminescence. “Kayo ang anak ng isang DDE!”

Gulat na gulat ang kambal. “Anong DDE?”

“Hoy lalaki, akala ko ba ay may alam na ‘yang mga ‘yan? Eh hindi ba mas mabuti nang hindi na lang sila nag-aaral sa iba? Tipid pa sa pera, hahaha!!!” tawa ni Alexander at ipinakilala na rin niya sa kambal ang kanyang anak na si Akira. Lumingon ang kambal kay Akira na parehong may sama ng tingin sa isa’t-isa. Pagkatapos ay biniro pa muna ni Alexander ang kambal ng may pang-iinsulto.

Tawanan ang grupo ng Pioneer pati na rin ang batang si Akira, pero ang grupo ng Reminescence ay tahimik lang. Sinimulang ikuwento ni Alexander ang lahat-lahat pati na ang patungkol sa mga nawawalang elemento’t mahika ni Haring Jethro na siyang mga pakay ng Pioneer.

Ngayon ay alam na ng mga bata, wala na silang nagawa pa kundi tanggapin na lamang ang katotohanan. Kaya sa isang iglap ay napaiyak na lang ang kambal!

Si Kenji ang unang umiyak. Namangha at nagulat ang lahat nang makita nila ang mga luha ni Kenji na naging diyamante pagkabagsak nito sa sahig! Nang si Genji naman ang lumuha, naging ganoon rin ang kinalabasan! Mas magaganda pa ang mga ito kaysa sa mga ordinaryong diyamante lamang.

Sinabunutan ng Golden class sentinel ng Reminescence ang matandang alalay. “Tingnan mo ang mga luha ng dalawang batang iyan, tanda... Namana naman nila iyan sa engkantada nilang ina!”

“Anong engkantada?” humihikbing tanong ni Kenji.

“Hangal! Isang engkantada ang inyong ina.”

“Hin-Hindi ko maintindihan!!” tanong ni Genji na nakaluhod.

“Halikayo sa amin, sumama na kayo sa amin!”

“S-Saan?”

“T-Teka sandali,” tanong ng matanda. “Ano nang gagawin po ninyo sa mga bata?”

“Kukunin na namin ang dalawang ‘yan nang matauhan!”

“Ayokong mawalay sa aming ama!” sabi ni Genji.

Si Genji, kahit siya’y makulit na bata ay may malambot na puso sa itinuring na ama. Dahil sa ganitong pangyayari, nang makakita ng pagkakataon ay mabilis nang lumabas ng bahay ang kambal upang takasan ang dalawang grupo.

Isang linggo na ang lumipas at hindi na bumalik ang kambal. Hindi naman alam ng kambal kung saan na sila maghahanap ng kanilang matitirahan, at kung saan-saan na lang sila naghahanap ng mga makakain. 

Sa matandang alalay...

Bumalik muli ang grupo ng Pioneer sa matandang alalay ngunit hindi na nila kasama ang Reminescence.

“NAKITA MO NA! AYAW NA SA ‘YO NG KAMBAL TANDA...” sabi ni Alexander ng pagalit.

“Hindi, tumakas lang sila upang sila’y makalayo sa mga masasamang tulad ninyo!”

“Lapastangan! Gumalang ka sa amin, isa kaming Pioneers.”

“Hindi ko binibigyang-respeto ang mga taong nanggugulo lamang sa mga taong katulad namin!”

Dahil sa sobrang inis ni Alexander ay mabilis niyang kinuha ang kanyang espada na nasa kanyang baywang. Gigil sa galit!

“WALANG HIYA KA TANDA!!!” at mabilis na sinaksak ang alalay. Ngunit hindi pa siya nasiyahan... Limang saksak pa ang natanggap ng matanda mula sa kamay ni Alexander upang ito ay mabilis na mamatay.

Pumikit na lang si Akira pati na rin ang iba pang miyembro ng Pioneer upang hindi na makita pa ang lupit ng pinuno. Pagkatapos ay dumilat si Akira at pinagmasdan ang mga dugong nakakalat na sa sahig.

“Mga tauhan, hanapin ninyo ang mga pasaway na batang iyon!” sigaw ni Alexander.

“Opo,” mabilis na sagot ng mga kasamahang Pioneers.

“Ayokong masira ang mga balak natin! Kailangan nating maging mataas laban sa iba pa nating mga kalaban! Agawin rin natin sa kanila ang mga minimithi natin!”

“Opo!”

“Hindi tayo mabibigo sa mga pangarap natin. Tapusin muna natin ang mga Explorers na ‘yan para wala nang sagabal pa sa mga plano natin, maliwanag?”

“Opo, masusunod!”

“Magaling, iwan na natin ang matandang ito na wala namang naging silbi sa atin!”

“Hanapin ang mga batang DDE!”

“Patayin!”

Nang matapos ang kanilang mga sigawan at tawanan ay umalis na sila. Iniwan na lang nila ang bangkay ng dugu-duguang matanda sa loob ng sarili nitong tahanan.

PAGKATAPOS TUMAKAS ng dalawang bata ay nakaramdam na sila ng matinding pagod at pagkauhaw at gusto na nilang magpahinga. Marami na silang dinaanan: gubat, disyerto, ilog, at iba pa. Pagod na pagod at parehong gutom. Nang makarating ang dalawang bata sa isa pang maliit na gubat ay doon muna sila nagpahinga. 

“K-Kuya Kenji, uhaw na uhaw na ako...”

Hindi sumagot si Kenji, maputla.

“Kuya...”

Hindi pa rin sumasagot si Kenji. Para siyang tinatamad magsalita dahil na rin sa matinding pagod at uhaw.

“KUYAAA!!!”

“Oo alam ko! Kahit ako, nauuhaw na rin.”

“Aww...”

“Ano? Anong gagawin natin ngayon? Pareho lang tayo ng sitwasyon, kuya Genji. Huwag kang duwag!”

“Anong ‘duwag’ ang pinagsasasabi mo?”

“Ang ibig kong sabihin, magtiis na lang tayo sa gutom, pagod, at uhaw na ‘yan, ok?”

“Hindi ko na kaya!”

“Bahala ka, basta ako, kaya ko pang magtiis!”

“At saka kuya...” takot na tanong ni Genji. “Saan na tayo matutulog? Saan na rin tayo magtatago? Baka makita na tayo ng mga masasamang taong tulad nila at baka kung ano nang gawin nila sa atin.”

“H-Hindi ko alam!”

“WAAAHHHH!” malakas na hagulgol ni Genji.

“Tara na kuya, maghanap na tayo ng matutulugan. Parating na ang nyebe.”

Naglakbay uli ang dalawa kahit pareho pa ring pagod, gutom, at uhaw. Tatlong oras silang naglakad ng walang tigil. Maya-maya’y dumating na nga ang nyebe. Napakalakas ng bagyo ng nyebe at naabutan ang kambal. Nakaramdam na sila ng matinding lamig.

“Kuya ang lamigggg!!!” sabi ni Genji.

Mabilis na nagyakapan ang dalawa upang may maramdamang init. Mahigpit na magkayakap.

“Kuya, ganito rin kaya ang nangyari kay inay noong nahihirapan rin siya?” nanginginig na tanong ni Genji.

“M-Marahil... Kuya-a... Ahhh...”

“T-Teka kuya...” mahinang wika ni Genji. “M-May nakikita akong bayan sa b-banda roon!”

“S-Saan?” natutuwang tanong ni Kenji. “Sa sobra ko nang ginaw, lumalabo na rin ang paningin ko d-dahil sa nanghihina na ang buong katawan ko!”

Malakas na ang tawa ni Genji.

“Hahaha, kuya isa ngang bayan! Makakatulog na tayo. Tara na, bilisan natin. Hinang-hina na ako!”

Nagmadaling pinuntahan ng kambal ang bayang nakita ni Genji. “Isang ngang bayan! Yehey, may mga tao siguro diyan na tutulong sa atin!”

Pero sa sobra nilang gutom, pagod, at uhaw ay bigla nang bumigay ang katawan ng kambal ng hindi inaasahan. Bumagsak silang pareho sa yelo at dahil sa dulas ay gumulong pa sila paibaba patungo sa bayan.

Tamang-tama at doon nga mismo sa bayan na iyon bumagsak ang pagod nilang katawan. May mga taong nakakita sa kanila, ngunit walang pumansin sa kanila at sila’y pinagwalang-bahala.

Ang tawag sa bayang binagsakan nila ay Damsville. Dito, walang pag-uugali ang mga nakatira. Sa madaling salita, mga walang disiplina. Hindi naman lahat, pero mas marami sa kanila ang mga walang pakialam.

Walang sumagip sa dalawang bata na parehong nawalan ng malay dahil sa sobrang panghihina. Wala silang pakialam at tinitingnan lang nila ang dalawa kung mapansin man. Kahit nababalutan na ng mga makakapal na yelo ang kambal ay hinahayaan lang nila na parang walang nakikita. Sa kultura nila, kapag hindi nila kakilala ay wala silang pakialam. Walang kapa-kapatid at wala ring kama-kamag-anak!

Ilang minuto pa ang lumipas ay bumalik na ang malay ni Genji. Nagulat siya nang makita niyang balut na balot na ng nyebe ang buong katawan niya, maging si Kenji na para na ring binalutan ng takip na plastik.

“Kuya! Gumising ka. Hindi tayo pwedeng matulog dito, masyadong mapanganib!” at inalis ni Genji ang mga yelong nakabalot sa kapatid. Hinila patungo sa nakitang maliit na kuweba at doon muna nanatili.

Matagal pa bago natapos ang ulan ng nyebe. Umaga na nang magkaroon na rin ng malay si Kenji.

“‘A-Asan na tayo?” tanong ni Kenji.

“Hindi ko alam...”

“Ah!” biglang tumayo si Kenji. “Wala na ba ang nyebe? Halika na at maghanap na muna tayo ng makakain at baka naman may magmagandang-loob sa atin dito!”

“Nu’ng mahimbing kapang natutulog ay ginawa ko na ‘yon, kuya. Tingnan mo naman ang nangyari sa braso ko,” at ipinakita ni Genji ang braso niyang may dugo at pasa.

“N-Napa’no ‘yan?”

“Humingi ako ng makakain natin kanina sa mga naninirahan dito pero ni isa sa kanila ang mukhang hindi naawa sa akin.”

“At pagkatapos?”

“Heto!” at biglang umiyak si Genji. “Hinampas ako ng kahoy na hawak nung ma-ma kanina! Hindi man lang siya nagsalita muna... Basta’t hinampas na lang niya ako, WAAHHH!”

Niyakap ni Kenji si Genji upang aluin ang kakambal. Patuloy lang sa pag-iyak ang batang mukha ni Genji.

“Sino ‘yang humampas sa iyo?”

“‘Di ko kilala, basta hinampas-hampas na lang ako ng ma-ma!!”

“Saan?”

“Sa banda roon!” at tinuro ni Genji.

“Samahan mo ako.”

“Huwag kuya!” pigil ni Genji. “Baka saktan ka rin nya!”

“Kapatid kita, kuya Genji!”

Tinuro naman ni Genji kung saan ang pinangyarihan ng sugat niya. Dumudugo pa rin ito. Nang makarating na sila sa bahay ng “ma-ma” ay kumatok ng mahinahon si Kenji. Bumukas naman ang pinto. ‘Yung MA-MA!

Galit ang matabang lalaki. “IKAW NA NAMAN! Anong kailangan mo sa akin?!”

Si Kenji, mahinahon. “Gusto ko lang po sanang humingi ng makakain sa inyo na kahit kaunti. Parang awa n’yo na! Ilang araw na po kaming hindi pa kumakain...”

Napagkamalan ng ‘ma-ma’ na si Kenji ‘yung batang hinampasan niya ng kahoy kanina. “Baka gusto mo na namang masaktan bata ka? Ayoko pa naman ng makulit!”

Pikon si Kenji. “Anong makulit? Mahinahon lang naman ang pakikipag-usap ko po sa inyo tapos ganyan lang po ang sagot ninyo?”

Inilabas na ng ma-ma ang kahoy. “Uulitin ko bata, bawal sa akin ang makulit na bata at baka makapatay pa ako ng tao!” at biglang ibinalibag pasara ang pintuan ng malakas.

Nasira ‘ata ang pandinig ni Kenji nang ibalibag ng ma-ma ang pinto. ‘Langhiya ito! Sa loob-loob niya. Kaya kinatok niyang muli ang pintuan, pero malakas. Nang lumabas uli ang lalaki, inilabas na ni Kenji ang tapang niya!

“Unang-una po sa lahat ay wala po kayong ugali! Humihingi lang naman po kami ng kapatid ko ng pagkain dahil ilang araw na nga kaming hindi pa kumakain! Kung wala po kayong maibibigay, sabihin n’yo lang po ng mahinahon at maiintindihan naman namin kayo. Kabastusan ang ginawa po ninyo sa kapatid ko! Sana’y maramdaman mo rin po ang sakit na ginawa mo sa kanya! Wala pala kayong respeto’t paggalang sa mga kapwa ninyo!”

“Hoy bata—”

“Opo, bata po ako. Hindi na dapat pang sabihin!”

“Anong gagawin ko? Wala nga akong maibibigay sa inyo? At isa pa, ano bang pakialam ko sa inyo!”

“Eh di ayos lang po! Sabihin n’yo lang na wala at hahanap na lang kami ng iba, tapos! Hindi ‘yung mananakit agad kayo sa wala namang dahilan. MAMA-W!”

At pagkatapos, dahil na rin sa matinding inis, si Kenji naman ang nagbalibag ng pintuan ng mas malakas pa sa unang balibag ng MAMA-W!

“Pa’no na ‘yan kuya?” tanong ni Genji. “Wala pa tayong pagkain. Wala pa rin tayong matutulugan!”

“Alam ko,” sagot ni Kenji. “Maghanap tayo ng mga kahoy upang makagawa na tayo ng masisilungan.”

“Ibig sabihin kuya, gagawa na lang tayo ng sarili nating bahay? D-Dito?”

“Oo, ‘yun na lang ang natatanging paraan.”

“Tutulong ako kuya!”

“Dapat lang, alangan namang ako lang mag-isa ang kukuha...”

“Ano ang una nating gagawin?”

“Maghanap muna tayo ng magandang lugar na maaari nating pagtayuan ng bahay.”

“Ilayo natin ng kaunti ang bahay natin sa mga nakatira dito ah, kuya! Mga mababait pala mga nakatira dito.”

Nagsimulang maghanap ng matatayuan ng bahay ang kambal sa Damsville. Sinukat nila ang layo mula sa mga kapitbahay. Pagkatapos ay kumuha na sila ng mga kahoy. Hindi pa naman sila marunong magtayo ng bahay.

Sumuko na ang dalawang bata sa pagod nang may marinig silang sigaw ng isang batang lalaki at isang batang babae. Tumakbo ang dalawa at agad sinundan ang mga naglilitawang boses.

“Salbahe ka! UMMM, magnanakaw!!!”

Nang makarating sila ay naabutan nila ang isang matangkad na batang kasingtanda rin nila na ninanakaw ang pagkain ng dalawang batang sumisigaw.

Nagpakitang-gilas pa rin ang kambal kahit pareho na silang nanghihina sa gutom. Mabilis nilang nabawi ang mga pagkaing ninakaw ng malaking bata at ibinalik nila iyon sa dalawang bata.

“Ah, maraming salamat... Maraming-maraming salamat...” wika ng batang lalaki.

“Nagpapasalamat kami sa tulong na ginawa ninyo sa amin,” sagot ng batang babae.

“Teka, sino ba kayo?” tanong ni Genji.

“Ah, magpinsan kami. Ako si Shiela at ito naman si Aaron.”

“Ahh...”

“Eh, ‘yung bata?” tanong ni Kenji. “‘Yung magnanakaw? Sino naman ‘yon?”

“Iyon si Claude,” sagot ni Aaron. “Kababata rin namin ‘yon at ulila na rin sa mga magulang. Kami naman ay napadpad lang dito. Mga apat na taon na kaming naninirahan dito.”

“Ulila na rin pala kayo,” wika ni Genji. “Kami naman, nahiwalay lang kami sa piling ng aming tunay na mga magulang.”

“Mabibilis kayo,” sabi ni Shiela. “Nagawa ninyong hulihin si Claude kahit mabilis din naman siya’t matangkad.”

“Oo.”

“Ibang klase kayo. Teka, taga-saan ba kayo? Saan ba kayo nakatira? Hm?”

“Wala.”

“Wala?”

“Bakit?”

“Lumayas kami sa mga masasamang tao.”

“Ah alam ninyo,” dugtong ni Genji. “Matagal na kami ni kuya Kenji na lumayas doon at hanggang ngayon ay hindi pa rin kami kumakain!” na tila nagpaparinig.

“Ang tibay n’yo naman! Bakit?”

“Mahabang kuwento...”

Kinuwento ni Kenji ang lahat. Whew, ang haba. Nang matapos ang sermon ng animo’y pari ay dinala na sila ng dalawang bata sa kanilang tirahan.

“Uy! Bakit hindi kaya kayo tumira dito sa amin? Tutal, wala na rin kami sa ‘ming mga magulang. Kami nga lang ni Aaron ang nagtayo nitong bahay e! Sige na, pasensya na lang kung maliit. Pero matibay ito!”

“Tama kuya,” sabi ni Genji. “Dito na muna tayo tumira pansamantala!”

“Hindi bale, nagluto na kami ni Shiela ng pagkain kanina. May tira pa naman. Kainin n’yo na para maubos.”

“Salamat!”

“Walang anuman,” sagot ni Aaron.

Habang kumakain ang kambal ay nag-usap usap sila na may halo pang biruan. Nagkakatuwaan sila habang kinikilala rin nila ang isa’t-isa.

Nang matapos ang kanilang laro, natulog na ang kambal sa tahanan nina Shiela at Aaron. Gabing-gabi na at dahil na rin sa pagod ay mahimbing ang tulog ng dalawa.

Ngunit ang kambal ay mukhang hindi mapakali. Pareho silang nananaginip. Nananaginip patungkol sa kanilang magiging kinabukasan. Ngunit ang kanilang panaginip ay hindi maganda. Ang mga misteryosong magulang ng kambal ay kapwa masasama at nagbanta na sila’y magiging mortal na kalaban nina Kenji at Genji sa hinaharap!

Nakita ni Kenji ang imahe niya sa isa pa niyang hinaharap. Malaki na siya pero parang may kakaiba. May sungay siya sa kanyang noo!

Napansin nina Shiela at Aaron na mukhang hindi na mapakali ang kambal. Kaya daglian na nilang ginising ang dalawa.

“Gumising kayo! Mahihina ang puso ninyo!” ano kaya ang ibig sabihin ni Aaron?

Agad namang gumising ang kambal. Napansin ni Genji ang nakabangon na rin na si Kenji “Bakit ka rin gumising kuya? Masama rin ba ang panaginip mo?”

“Oo... Ang ating mga magulang at ang aking imahe... Nakita ko!”

“A-Ako rin kuya! Sa panaginip ko ay nakita ko rin ang imahe ko, ang guwapo ko pala!” nagbiro pa si Genji.

“Hindi, tumigil ka! Ang magulang natin... Mukha na silang masasama!”

“Ano? Iyon rin ba ang panaginip mo?”

“Bakit? ‘Kaw din ba?”

Nagtaka ang kambal. Napanganga. Ito ba’y totoo? O, isang bangungot lamang?

SIYA SI CLAUDE, ANG isang bata na kasingtanda lang halos nina Kenji at Genji na ulila na rin sa magulang. Ngunit di tulad ng kambal, naging ulila na si Claude noong tatlong taong gulang pa lang siya.

May dalawa siyang nakababatang kapatid. Panganay si Claude at babae naman ang sumunod sa kanya. Lalaki ang bunso.

Anak si Claude ng isang Skywalker, isang grupo ng mga rebelde ngunit hindi kaanib sa mga grupong naghahangad ng mga kapangyarihan ni Haring Jethro katulad ng Pioneer. Siya ay inilayo rin ng kanyang ina dahil ayaw naman ng kanyang ina na masama siya sa kanyang ama na isang lider ng masamang grupo.

Masasama ang mga Skywalkers at naging alipin sila noon ng kauna-unahang henerasyon ng Reminescence. Bago itinakas ng ina ang magkakapatid ay mariin na nagbilin ito:

“Claude, kung sino man ang makakausap mo ay huwag mong sasabihin na isa kang anak ng Skywalker! Huwag na huwag mong sasabihin lahat ang tungkol sa iyo at baka mapatay ka ng mga tao! Kaaway ka na nila kaya iwasan mo iyon!”

At ngayo’y malaki na siya, hanggang ngayon ay wala pa ring sinuman ang nakakaalam na isa siyang anak ng Skywalker.

Dumaan pa ang pitong taon at lumaki na ang kambal sa Damsville. Labing-apat na taong gulang na ang kambal samantalang sina Aaron at Shiela naman ay nasa labingwalong taong gulang. Dahil sa tulong nina Shiela at Aaron sa kambal ay lumaki na silang mas disiplinado at mas matatag.

May sapat nang pag-iisip sina Kenji at Genji. Alam na nila ang tama at mali. Patanda na ang kanilang pag-iisip, ika nga. Nagtatrabaho na sila pero hanggang ngayon ay naghahanap pa rin sila ng makakain sa pang-araw-araw. Hindi na nila kinakausap ang mga residente dito. Alam na nila iyon.

Sina Genji at Aaron ang bahala sa pagkuha ng makakain sa labas. Kukuha rin sila ng iba pang mga panggatong at sobrang kahoy upang mapalaki na nila ang kanilang munting bahay. Dati, maliliit pa sila at kasya pa sa bahay pero ngayon ay hindi na.

“Hoy,” si Genji, kumakaway at kasama si Aaron. “Kami na ni kuya Aaron ang bahala sa paghahanap ng ating makakain!”

“O sige,” sabi ni Shiela. “At kami naman ni Kenji ang magbabantay dito.”

“Sige,” sagot ni Aaron.

Aalis na ang dalawa nang magsalita si Kenji. “Mag-iingat kayo.”

“Salamat!”

Nakaalis na ang dalawa at naiwan naman silang dalawa ni Shiela.

“Kenji, matagal na pala kayong nananatili dito sa aming bahay ano?” tanong ni Shiela.

“Oo, bakit naman?” tanong ni Kenji.

“Wala naman.”

“Parang... gusto mo na kaming paalisin dito ha, Shiela!”

“H-Hindi, nahihiya lang kasi kami ni Aaron sa inyo.”

“Ayos lang iyon. Nagturingan na nga tayong magkakapatid, hindi ba? Tayong apat!”

Ngumiti si Shiela. “Salamat.”

“Halika na! Ayusin na natin ang bahay natin.”

“Siyanga nga pala Kenji, ilang taon ka na ngayon? Kayo ni Genji?”

“14.”

“14?”

“Oo, bakit?”

“Ibig sabihin pala, kami ni Aaron ang panganay dito! Ha?”

Nag-ayos ang dalawa sa maliit nilang bahay. Pagkalipas ng sampung minuto ay nagpahinga muna sila nang may marinig silang sigaw:

“Walanghiya ka! Magnanakaw, kailan ka pa ba MANANAHIMIK!”

“Ano ‘yon Kenji?”

“Hindi ko alam. Lalabas ako.”

“Sige.”

Lumabas si Kenji. Sinundan ang sigaw. Nang makarating siya ay naabutan niya ang isang panaderya na kung saan may basagang nagaganap. Lumapit si Kenji sa panaderya. Doon ay may lumabas na isang tindero na may hawak nang basag na bote.

“Magnanakaw ka! Tanggapin mo ‘to.” at ibinato ang bote.

Tumama ang bote sa magnanakaw. Tumumba ito na duguan ang katawan. Lumapit ang tindero sa magnanakaw at hinatak papalapit. Doon nalaman ni Kenji na si Claude pala ang siyang bugbog-saradong magnanakaw! Hindi tuloy alam ni Kenji kung maaawa ba siya o hindi. Sinabunutan ng tindero ang duguang si Claude at nagsalita sa harapan ng mga tao.

“Alam naman nating lahat na ito ang numero-unong magnanakaw noon pa, hindi ba?” galit na tanong ng tindero. “Ano ang dapat nating gawin dito mga kababayan?”

“Ikulong!” sagot ng isa.

“Patayin!” sagot naman ng isa.

“Hindi, pahirapan muna natin ‘tong batang ito at pagkatapos ay saka natin patayin, hahahaha!”

Inilabas ng tindero ang isang malaking supot na naglalaman ng masasarap na tinapay na ninakaw ni Claude. Marami at punung-puno ang supot ng pilyong magnanakaw.

Hinila niya uli si Claude. Dumapa ito at kumalat ang mga dugo sa sahig. Pagkatapos ay kumuha ng panghataw ang mga tao. Hahatawin na sana nila si Claude nang biglang humarang sa kanila si Kenji at tumabi sa nakabulagtang magnanakaw.

“Hoy! Isa ka ba sa mga kasamahan nito ha? Baka marami na palang kasama ‘yan!”

“Ano pang hinihintay natin?” tanong ng isa. “Hatawin na natin silang pareho.”

Nanakot ang isa. Itinaas niya ang kanyang kamay upang subukang hatawin si Kenji pero hindi ito umiwas. Hindi na niya itinuloy.

“Matapang ka pala bata! Hindi marunong matakot.”

“Maaari po bang ihingi na lang po natin ng paumanhin ang batang ito?” tanong ni Kenji. “Ulila na rin siya sa magulang tulad ko!”

“Kung ganoon ay wala na kaming pakialam! Ba’t siya nagnanakaw ng mga ari-arian namin?! Hindi iyon patas, para naman sa amin iyon!”

“‘Ayan na nga po ang mga ninakaw niya, hindi ba?” at ngumuso si Kenji sa mga pagkaing kinuha ni Claude. “Pangangaralan ko po siya!”

“Ano? Nakakatawa ka naman bata! Sa palagay mo ba eh uubra ‘yang mga pangaral mo? Anak ka ba ng isang pari? Hangal!”

“Hatawin na natin silang pareho!”

Nang angatin na ng mga tao ang kani-kanilang mga kamay, ipinikit na lang ni Kenji ang kanyang mga mata at hinintay na dumapo ang mga panghataw. Subalit, hindi pa rin siya umalis sa tabi ni Claude.

“Kung ikaw hangal ang manakawan, gagawin mo pa rin bang pagpasensyahan ang tulad niyan? Baka nga mamaya ay isa ka sa mga kasama niya. Kung gayon ay sabay na namin kayong hahampasin!”

Sabay-sabay pang nag-angatan ang mga kamay ng mga tao na may pamalo. Dumating si Shiela at nagulat ang mga tao.

“Hindi po siya kasama ng magnanakaw na iyan kaya huwag n’yo po siyang idamay!”

“Aba Shiela, huwag mong sabihing... Kakampi ka na rin ng dalawang magnanakaw na iyan!”

“H-Hindi po... Oh,” at inilabas agad ni Shiela ang mga singkwenta sentimos niyang barya. “Kung gusto po ninyo ito, heto’t kunin n’yo na!”

Ibinaba na ng mga tao ang kanilang mga kahoy. “Hindi namin kayang pumatol sa isang babae, lalu pa’t dalaga na! Umalis na lang tayo, ‘andito na ang mga tinapay.”

Ang mga taga-Damsville pala kahit papaano ay may awa pa rin palang natitira ng isang pursyento!

Nagsialisan na ang mga tao nang maiwan ang tatlo.

“Naku Kenji, anong gagawin natin diyan sa salbaheng iyan? Baka mamaya ay saktan niya tayo.”

“Wala siyang malay. Dalhin muna natin siya sa ‘tin!”

“Ano? Nababaliw ka na ba Kenji? Baka nalilimutan mo na, isa siyang MAGNANAKAW!”

“Alam ko.”

“O, alam mo naman pala eh! Eh bakit iuuwi pa natin siya sa atin? Baka sabihin pa ng mga tao dito na kakampi nga natin ‘yan!”

“Basta Shiela, alam kong gagawin ko.”

Napilitang pumayag si Shiela at dinala na nila si Claude sa kanilang mumunting bahay. Pagkarating sa kanilang bahay ay inihiga na nila ito kahit duguan pa rin.

Natakot si Shiela. “Baka nalilimutan mo na Kenji, matagal na kaming ninanakawan ni Aaron ng demonyong iyan tapos...”

“Alam ko, may gagawin ako.”

Saktong dumating sina Genji at Aaron at marami silang dala, ngunit nagulat ang dalawa nang makita nila doon si Claude. Agad kumuha ng panghataw ang dalawa pero pinigilan sila ni Kenji.

“Mamaya na ang drama. Naiintindihan ko siya, may gagawin ako.”

“Baliw ka ba kuya?”

“Oo, baliw na ako!”

Nagalit si Genji. “Hindi mo ba alam kung ilang beses na tayong ninanakawan ng demonyong iyan?!”

“Alam ko!”

Inawat ni Shiela ang kambal. Huminahon naman sila, ngunit saglit.

“Sige ka kuya... kung may gawing masama ‘yan pagkagising ay kasalanan mo!”

“Oo, kasalanan ko!”

“Maghahanda ako ng panghataw diyan sa batang ‘yan!”

“Subukan mo!”

“Makikita niya!”

Inabangan ito ng dalawa na sina Aaron at Genji, pero hindi pa rin gumising si Claude. Sa pagod nina Genji, Aaron, at Shiela sa kaaantay:

“Ambagal namang gumising na’n kuya,” si Genji na mahinahon na ang boses. “Pagod na ako sa kaaantay.”

“Magpahinga muna kayo kuya,” si Kenji, nakangiti.

“Pero sa’n naman tayo matutulog nina kuya Aaron at ate Shiela? Ginamit na ng salbaheng ‘yan ang higaan natin! Tingnan mo, andumi na nang dahil sa mga dugo niya!”

“Oo nga eh,” sabi ni Shiela. “Kakalaba ko lang niyan kanina. Kahit ako, pagud na pagod na rin!” 

“Te’na ate Shiela,” yaya ni Genji kay Shiela. “Doon na lang tayo matulog sa labas. Maaga pa naman eh. Hapon.”

“Pero hindi pa tayo kumakain, Genji.”

“O-Oo nga pala no?”

“Sige na Shiela,” si Aaron. “Tutulong na lang kami ni Genji na magluto ng hapunan natin, para hindi ka na rin mahirapan.”

“Salamat ha, Aaron? Sige, sa labas tayo magluto. May panggatong na ba kayong nakuha, ha?”

“Siyempre naman, kami pa ni bulilit!”

Si Shiela, humarap kay Kenji. “Kami’y lalabas muna at magluluto na ng makakain nating apat. Bahala ka kung magbantay ka riyan, pero tatawagin ka na lang namin kapag kakain na ha?”

“Sige.”

Lumabas na si Shiela kasama ang dalawa. Umupo si Kenji sa lapag habang minamasdan ang tulog na mukha ni Claude, pero parang may biglang tumulak sa kanya na hindi naman niya maintindihan.

“Ano itong nararamdaman ko, p-parang kakaiba...”

Tumayo uli si Kenji, kumuha ng isang upuan na ginawa lang nila noon pa. Tuluyang nawasak ang upuan pagkaupo niya. Ngumiti si Kenji. Inisip niyang malaki na kasi siya at nabigatan na ang upuan sa kanya kaya bumigay.

Umupo uli si Kenji sa lapag, habang inaantay ang masamang balak ni Claude pagkagising nito. Nagluluto na sina Shiela sa labas at naamoy na niya ang bango ng pinipritong isda.

“Ambango...” bulong niya sa sarili.

“Kenji, tara na! Ambilis naluto ni Genji ‘yung ulam natin o, kaya ‘ayan sunog na!” sigaw ni Shiela mula sa labas habang tumatawa.

Natawa rin si Kenji. “Ok lang hahaha, mabango nga e!”

“Pero ‘yung iba dito hindi sunog. Si Aaron naman ang nagluto ng iba.”

“Sige, susunod na ako.”

“Di pa ba gising ‘yang si Claude? Huwag na sanang gumising ‘yan!”

“Sana...” at sinakyan naman ni Kenji.

Tatayo na si Kenji nang maamoy na rin ni Claude ang pritong isda. Nagising si Claude nang dahil sa amoy. Bumangon.

“Ano ‘yon?”

Ang supladong sagot ni Kenji. “Wala.”

Pumasok sina Shiela at dala-dala na nila ang lutong pagkain. Napalaway si Claude at aakmang nakawin ang ulam. Napansin iyon ni Kenji. Inunahan na niya si Claude bago pa tuluyan nitong nakawin ang ulam.

“Claude, subukan mong magnakaw rito at itong kahoy lang na hawak-hawak ko ngayon ang hahampas uli sa ‘yo,” panakot ni Kenji.

Nagulat si Claude sa ganoong banta ni Kenji at pinagmasdan ito mula ulo hanggang paa. “Hello? Ang liit mo pa boy para magsalita ka ng ganyan sa akin tapos... H-Helloooo???”

Gumalaw ang kamay ni Claude papunta sa ulam.

“Sige, gawin mo Claude... at ‘yang mga dugo mo eh mas lalo ko pang dadagdagan!”

Sumuko na si Claude. Wala nang nagawa.

“N-Nagugutom na kasi ako e...”

“Oh, nagugutom ka naman pala e. Eh bakit ka magnanakaw ng pagkain ng wala man lang paalam? Sabihin mo lang at bibigyan ka namin. Hindi ‘yung basta ka na lang kuha ng kuha!”

Napaluhod si Claude dahil bigla niyang naramdaman na lalong sumakit ang malaki niyang hiwa sa kaliwang braso. Napaluha siya.

“BUWISIT! Ano ba itong pinaggagagawa ko?! Napakalaking kawalanghiya ko!!!”

Nagtaka ang apat. Di kaya sa loob-loob nila ay nalaman na ni Claude ang kanyang pagkakamali?

“Huhuhu... Napakasama ko talagang nilalang! Inaaayyy... Tulungan mo po akooo!” sinipon si Claude.

Narinig ni Shiela ang salita ni Claude. “Pare-pareho lang tayo ng sitwasyon Claude. Nagugutom din kaming lahat. Para mabuhay kami at makaahon, naghahanap-buhay kami. Hindi namin dinadaan sa nakaw. Dahil kung magnanakaw ka para lang mabuhay ay hindi iyon tama. Kapag nagnakaw ka, maaari ka pang masaktan at mapatay! Hindi ka rin mabubuhay ng mas matagal... Kung isa ring magnanakaw ang ama mo, huwag mo na lang gayahin!”

“Bakit Shiela?” nagulat si Claude nang baggitin ni Shiela ang kanyang ama. “Kilala mo ba ang ama ko?”

“H-Hinde, bakit? Patay na ba ang ama mo?”

“Hinde!” at muling umiyak ang masamang magnanakaw. “Alam kong masama ang mga ginagawa ko, pero kaya ko lang ginagawa iyon dahil wala na akong pera pambili ng makakain!”

Si Aaron: “Alam mo Claude, kung nagtutulungan lang tayong lahat noon pa eh di sana, hindi ka na ngayon nag-iisa at naghihirap. Itong sina Kenji, naghirap din sila bago nakarating dito sa amin at... nagtulungan kami. Eh bakit ngayon, nabubuhay pa rin kami na hindi kami nasasaktan?”

Umiling si Claude. “Ang ibig mong sabihin... Dapat noon pa eh... Magkakasama na tayo noon pa?”

“O-Oo, kung mabait ka lang eh.”

“Ilang taon na ba tayo dito?”

“Aba! Labinlimang... Ah hinde, labing-apat na taon na kami ni Shiela dito. Nagtitiis din kami ng gutom dito, no?”

At si Shiela. “Kaya huwag na huwag mong iisiping ikaw lamang ang naghihirap dito, Claude. Tandaan mo, may mga kadamay ka rin!”

Pinagmasdan ni Claude ang mga sugat, hiwa, at mga pasang natanggap niya. Luminaw ang diwa niya at mukhang may natutunang aral. Tumayo siya pero muling napaluhod. Masakit talaga ang kanyang mga sugat.

“At kung hindi ka magiging mabuting bata, walang tao ang magmamahal sa iyo.”

Kumuha ng isang pritong isda si Kenji na nakalagay lang sa balat ng saging. Gustong ibigay kay Claude dahil sa awa. “O, sa ‘yo na...”

Namangha si Claude kay Kenji dahil kahit ilang taon na niyang ninanakawan ang mga ito ay may ipinakita pa rin itong awa sa kanya. Lumuha siya ng lumuha. Ninais pang umiyak ni Claude at muling tumayo.

“Ano?” ani Kenji. “Kunin mo na at basta mangako ka lang sa amin na huwag mo nang gagawin ang mga kalokohan mo, naiintindihan mo?”

Umiiyak pa rin si Claude. Ayaw niyang tanggapin ang ulam na binibigay sa kanya ni Kenji. Isang malaking kahihiyan sa isang Skywalker ang kaawaan siya ng isang tao.

“Di ko akalain na... Sa kabila ng ginawa ko sa inyo ay naisipan n’yo pa ring mahalin ako.”

“Dahil nauunawaan ka naming, Claude. O, ba’t ayaw mo pang kunin?”

“Salamat kaibigan, pero huwag mong basta na lang ibibigay ‘yan sa isang tao na hindi naman naghirap maghanap ng kanyang ikabubuhay. Aalis na lamang ako...”

“Hangal ka ba? Saan ka na naman pupunta at mamayang hapon ay uulanin ka ng nyebe, mapanganib!”

“Hayaan ninyong maghirap din ako!”

“Huwag kang hangal, Claude!”

Inawat ni Kenji ang magnanakaw. Ngunit alam niyang hindi magagawang umalis si Claude dahil sa mga natamong sugat nito. Tinulungan niya ito.

“Patatawarin ka ng panginoon, Claude... Heto na at tanggapin mo...”

“Kenji... Bakit?”

Hindi na sumagot si Kenji.

Ngumiti na si Claude. “Salamat,” at niyakap na niya si Kenji. 

Masama ang loob ni Genji sa kakambal. Inuna pa kasi nitong pakainin ang kanilang kalaban bago sila. Tinanggap na ni Claude ang pagkain at sabay nguya! Ummm, antakaw!

Kinabukasan.

Tapos na ang nyebe ngunit muli itong babalik mamaya. Nasa labas si Shiela nang gumising si Kenji, pero napansin niyang wala si Genji. Lumapit agad sa kanya si Shiela.

“Kenji, umalis si Genji kanina pero hindi niya sinabi sa akin kung saan siya papunta!”

“Ano? Anong oras pa?”

“Mga... madaling-araw pa. Atsaka may mga tao roon sa labas. May nakasulat kasi sa isang pader. Hindi ko mabasa. Masyado kasing malalaki ang mga tao.”

“Sige, titingnan ko!”

Si Claude: “Sasama ako.”

Sumingit ang dalawa sa mga tao na mga nakatingin sa iisang pader na may nakapaskil. Tumalon ng mataas si Kenji at mabilis na binasa ang sulat:

“MARAMING MGA TAO ANG NANGAMATAY SA BAYAN NG DAKAR MULA SA DALAWANG GRUPO NA DUMATING: PIONEER, AT REMINESCENCE—”

“Hinde, ang ama ko! Di kaya ang dahilan kung bakit wala ang kakambal ko ay dahil sa nabasa niyang ito?” gulat na tanong ni Kenji. “Kasi... Kami ni kuya Genji ang pakay ng mga iyan!”

“Anong ibig mong sabihin Kenji... na kayo ang pakay nila?” si Claude.

Napalingon ang mga tao. Ngayon lang nila napansin ang dalawang kalaban nila.

“Ang batang magnanakaw! Sabi na nga ba namin at magkasama nga sila. Hulihin natin silaaaa!”

“Tara na Claude, bumalik tayo kina ate Shiela at doon magtago!”

Mabilis na nakaalis ang dalawa at dumiretso kina Shiela. Hindi agad sila nakita ng mga tao.

“Hindi ko maintindihan, Kenji. Pa’nong kasama mo ang Pioneer?”

“Mali ka Claude,” si Kenji, habang nag-eempake. “Kami ang pakay ng mga iyon.”

“Teka,” si Shiela. “Anong ibig mong sabihin Kenji?”

“Babalik ako sa Dakar. Malamang ay nandoon si kuya. Ililigtas namin si ama. Sasama ba kayo?”

“Hindi ko maintindihan Kenji, saan ba ang Dakar at ano ba ang meron doon? Hindi namin pwedeng iwan ni Aaron ang bahay namin...”

“Wala nang paliwanag Shiela, pero itong tatandaan mo. Hindi porket kami na ang pakay ng mga tao doon ay masama na kaming pareho ni kuya Genji. Hindi ganoon iyon. Kaya kami hinahanap ng mga iyon dahil anak kaming pareho ng isang DDE!” sabay harap kina Shiela. “Tama na, wala nang paliwanag. Aalis na ‘ko,” at nagmadali nang tumayo si Kenji. “Salamat sa inyo ate at kuya, at pangako... babalik ako dito sa Damsville balang araw!”

“I-Ingat ka Kenji...”

Lumabas na si Kenji ng bahay na buhat-buhat ang kanyang mga kagamitan, pero nakita na naman siya ang mga taong taga-Damsville.

“‘Yung isa pang magnanakaw!”

Lumabas rin si Claude at tinulungan si Kenji na buhatin ang mga kagamitan pati na rin ang mga sobrang pagkain. Hinabol sila ng mga tao. Hala, takbo lang ng takbo!

“Ano ba ‘to Kenji? Pareho na tayong hinahabol ng mga tao rito! Sa’n na ako magtatago?” si Claude, habang sila’y parehong tumatakbo.

“Wala na tayong iba pang paraan Claude kundi... sumama ka na rin sa akin papuntang Dakar!”

“Malayo ba ‘yon?”

“Hindi naman... Pero kaya ko! Ang kakambal ko, nauna na ‘ata. Hindi na sinabi sa akin!”

“O sige, sasama na lang ako Kenji,” sagot ni Claude habang tumatakbo. “Tutal, wala na rin akong mapapala doon sa Damsville. Masama na talaga ang record ko du’n!”

Nagtiyaga ang dalawa na takbuhin ang mahabang daan patungong Dakar. Walang pahinga, walang kain, at puro lang takbo. Dahil sa kanilang tiyaga at alam na rin ni Kenji ang daan pabalik ng Dakar ay narating na nila ito ni Claude ng labindalawang oras!

Ang Dakar pala ay hindi na kasinggganda na tulad ng dati. Nagulat si Kenji dahil wala na nga ang mga nakatira doon. May nakita siyang nakapaskil sa isang pader at agad niyang binasa: “HINAHANAP PA RIN NAMIN ANG BUHAY NA KAMBAL NG DDE AT KUNG HINDI... MAS MARAMI PANG BUHAY ANG MAWAWALA! IBALIK NA AGAD SA AMIN ANG KAMBAL SA LALONG MADALING PANAHON!!!”

“‘Eto na nga ba ang Dakar?” tanong Claude.

“Oo, ang lugar ng paghihirap!!!” sagot ni Kenji na umiiyak!

